**Trgovačko društvo Kaštijun d.o.o.,** Premanturska cesta 215, 52100 Pula, OIB: 72690321172, zastupano po članu uprave Vesni Dukić

i

**Grupa građana za suradnju na pitanjima zaštite okoliša, održivosti i utjecaja ŽCGO Kaštijun na lokalnu zajednicu** (u daljnjem tekstu Grupa građana)**,** izabrana od Inicijativnog odbora za formiranje civilnog nadzora nad radom ŽCGO Kaštijun (u daljnjem tekstu Inicijativni odbor), zastupana po ------------\_sklopili su dana xx. srpnja, 2020. godine

**SPORAZUM**

**O SURADNJI NA PITANJIMA ZAŠTITE OKOLIŠA, ODRŽIVOSTI I UTJECAJA**

**ŽCGO KAŠTIJUN NA LOKALNU ZAJEDNICU**

**Članak 1.**

Ovim se Sporazumom utvrđuje svrha i načini moguće suradnje između trgovačkog društva Kaštijun d.o.o. i Grupe građana, koju bira i imenuje Inicijativni odbor. Odabrane članove Grupe građana potvrđuje Uprava društva Kaštijun kao grupu za suradnju.

**Članak 2.**

Motivacija za potpisivanje ovog Sporazuma je prihvaćanje važnosti suradnje s civilnim društvom.

U tom je smislu prepoznata važnost Grupe građana za aktivno uključivanje u rješavanje problema vezanih uz očuvanje okoliša i prirode, kao dodatnog iskoraka koji će pridonijeti kvalitetnijem dijalogu s građanima uvažavajući činjenicu da su ciljevi Grupe građana zaštita okoliša i prirode od utjecaja ŽCGO Kaštijun, društvena pravednost, razvoj okolišne demokracije i demokratske političke kulture općenito te unapređenje kvalitete života.

 **Članak 3.**

U svrhu realizacije ove suradnje utvrđeni su sljedeći ciljevi: transparentnost, zaštita okoliša i zdravlja, učinkovitost, poštivanje hijerarhije gospodarenja otpadom u radu Županijskog centra za gospodarenje otpadom Kaštijun te zagovaranje politika održivosti u njegovom radu.

**Članak 4.**

U svrhu realizacije postavljenih ciljeva utvrđena je potreba sljedećih načina suradnje:

* prikupljanja dokumentacije vezane uz rad ŽCGO Kaštijun koje se tiču zaštite okoliša i zdravlja lokalnog stanovništva;
* praćenja okolišnih, javnozdravstvenih tema i utjecaja postrojenja na lokalnu zajednicu (zalaganje za poštivanje principa predostrožnosti, praćenje poštivanja mjera i uvjeta iz okolišne dozvole i drugo, praćenje izvještaja o utjecaju na sastavnice okoliša i predlaganje mjera sanacije onečišćenja i drugo);
* dostavljanja prijedloga upravi i nadzornom odboru društva Kaštijun na razmatranje;
* predlaganja i promicanje održivih rješenja u radu i planiranju budućeg rada ŽCGO Kaštijun;
* promicanja okolišne i društvene odgovornosti trgovačkog društva Kaštijun d.o.o.;
* promicanja pravilne politike gospodarenja otpadom trgovačkog društva Kaštijun d.o.o. u skladu s direktivama EU i zakonskim propisima;
* promicanja modela uključivanja javnosti u odlučivanje o pitanjima gospodarenja otpadom;
* stvaranja čvršćih, organiziranijih oblika suradnje između Kaštijuna d.o.o. i Grupe građana obzirom na konkretna iskustva koje će nastati kroz zajednički rad na ostvarivanju ciljeva utvrđenih u članku 2. ovog Sporazuma

**Članak 5.**

Ovaj Sporazum se sklapa na određeno vrijeme od 2 (dvije) godine od dana potpisivanja s mogućnošću neograničenog produžavanja uz suglasnost obje strane.

Sporazum se potpisuje u 4 (četiri) istovjetna primjerka, od kojih svaka strana zadržava po 2 (dva) primjerka.

Sporazum je rezultat dobre volje dviju strana, te će se nesuglasnosti nastojati riješiti mirnim putem, a u protivnom će rješavati nadležan sud.

**Članak 6.**

U znak suglasnosti sa ovim Sporazumom potpisnici ga vlastoručno potpisuju.

 Grupa građana Kaštijun d.o.o.

 Vesna Dukić

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_